
UNIÓ DE COLLES SARDANISTES DE CATALUNYA


ACTES CENTRALS DE CELEBRACIÓ DEL 50è. ANIVERSARI

MONTSERRAT – 1 DE JUNY DE 2008
Com ja sabeu, el diumenge dia 1 de juny de 2008 tenim una gran cita a Montserrat. Els Actes Centrals de celebració del 50è. Aniversari de la UCS al què ja vareu ser convidades totes les Colles.

I.- ELS ACTES 

Consistiran en:

· Missa Conventual a les 11:00 h. (Retransmesa per TV3)

· Breu explicació de què és la UCS i què hi fem a Montserrat just abans de començar.

· Ofrena a l’Ofertori de la Missa.

· Recepció del P. Abat a la Junta i Capdansers a les 12:00 h.

· Exhibició de Colles a les dues Places del Santuari a les 12:30 h. – Es requereix el vestuari més elegant dels què disposi la Colla.

· Galop d’Entrada.

· Breus parlaments del President de la UCS i de l’Autoritat més rellevant present.

· Sardana de Germanor en rotllanes concèntriques (una a cada plaça).

· Una Sardana de lluïment per Colla (en tres tandes a cada una de les dues places).

· Sardanes amb el públic
II.- INSCRIPCIÓ DE LES COLLES ASSISTENTS
a. Per tal de fer que la celebració sigui el més ordenada possible heu de fer la vostra INSCRIPCIÓ DEFINITIVA, Colla per Colla, mitjançant un e-mail o fax a la seu de la UCS per tot el dia 15 de maig de 2008. (secretaria@uniodecolles.net  o al fax  93 4352087).

b. Amb la inscripció caldrà que ens digueu si pujareu a Montserrat amb Cremallera o amb Autocar i, en cada cas, el nombre total de persones que aproximadament preveieu ser.

c. Si fos possible, també necessitaríem saber en aquest mateix e-mail o fax, el nombre de persones que us quedareu a dinar al Restaurant dels Apòstols (situat al començament de la conurbació del Monestir on hi ha l’aparcament d’Autocars)

III.- INSTRUCCIONS GENERALS PER A L’ACTUACIÓ

a. Recomanem que qui es desplaci amb vehicle particular el deixi a l’aparcament gratuït de l’estació del cremallera Monistrol Vila i pugi amb cremallera. Com ja vàrem anunciar, tenim emparaulada la següent tarifa d’anada i tornada per grups de 20 persones: Adults: 6,40 €; Nens de 4 a 13 anys: 3,50 € i 3ª edat: 5,75 €. Els bitllets caldrà comprar-los per grups a la taquilla de l’estació a mesura que hi vagin arribant. El fet de saber quantes persones utilitzareu cremallera ens permetrà dir-ho a la direcció del ferrocarril i tindran preparats els bitllets. Des de les 8:35 hores hi ha un cremallera cada 20 minuts.

b. Qui es desplaci a Montserrat amb Autocar tindrà aparcament a l’inici de la conurbació del Monestir, just abans del Restaurant del Apòstols, pagant la tarifa corresponent.

c. Els dansaires que pugin amb Autocar caldrà que es canviïn a l’Autocar. Els qui pugin amb cremallera tindran vestidor a l’edifici de Cel·les de Ntra. Sra. entrant pel pontet, que s’agafa des del nivell i davant de l’Hotel Abat Cisneros.

d. Una vegada arribats al Monestir i situats a la plaça de l’estació del cremallera, els dansaires ja vestits o per dirigir-se al vestidor, hauran de seguir cap a la plaça rodona de baix i pujar per les escales que hi ha entre els edificis de les Cel·les Abat Oliva i Abat Marcet, per l’esquerra d’una estàtua asseguda i escanyolida de l’Abat Oliva. Es dirigiran per darrera de l’edifici de cel·les Abat Marcet cap a davant de l’Hotel Abat Cisneros, on es formaran les dues files del Galop. Hi haurà indicacions per tot el itinerari i els acostumats números de Galop.

e. Caldrà confirmar la inscripció en una tauleta que hi haurà davant del pontet. En aquesta inscripció se’ls donarà el número d’ordre del Galop que implica la plaça (A o B) on ballaran la Sardana de Germanor. També la Tanda, la Plaça (A o B), i el Número amb el què ballaran la Sardana de Lluïment. L’Àrea de Campionat de la UCS procurarà que les diferents Colles de cada Agrupació ballin a tandes diferents per així poder completar el nombre de 12 dansaires, si cal.

f. La ballada prevista a partir de les 12:15 hores, com cada una de les sardanes, excepte la de Germanor, començarà amb una fanfàrria consistent en unes notes de sardanes ben conegudes. Caldrà estar-hi atents per anar ben àgils.

g. El Galop es farà en paral·lel, números parells per la Fila dreta (Plaça B) i senars per la Fila esquerra (Plaça A), segons el següent croquis:

Plaça d'Amunt

            25 p.

  Cobla

 28 p.       26 p.            27 p.

            36 p.                 22 p.

            Presidència

    Entrada Colles

                 Entrada Colles

PARET

ESCALES

DESNIVELL

Plaça  A : 12 Colles

Plaça  B : 8 Colles

        MUSEU

            Cinta de delimitació HOTEL ABAT CISNEROS

PARET


h. El Galop acabarà a cada plaça amb totes les Colles situades en cercles concèntrics a les 2 Places. El nombre de Colles que indica el croquis és el màxim que n’hi caben a l’hora de ballar la Sardana de Lluïment (d’aquí que calguin tres tandes, atès el nombre de Colles pre-inscrites). Aquest nombre, no és rellevant per a la Sardana de Germanor. 

i. Just acabat el Galop el President de la UCS i l’Autoritat present de més rang dirigiran unes paraules a les Colles. En acabar, es ballarà la Sardana de Germanor.

j. Tot seguit de la Sardana de Germanor (5 tirades), i una vegada situats els números, començarà la primera tanda de Lluïment (5 tirades), a la que seguiran dues tandes més (totes amb fanfàrria prèvia). Cada Colla sabrà la Tanda, la Plaça (A o B), i el Número on balla. Aquestes tres dades no tenen cap relació amb el número i la plaça que hagi tingut la Colla en el Galop. Caldrà estar atents, perquè els números són els mateixos per a cada tanda, encara que les Colles seran diferents segons la Tanda. Per exemple les indicacions I - A - 9 i III - B - 17, volen dir: 1ª Tanda a la plaça A i al número 9, o bé 3ª tanda a la plaça B al número 17.

k. Les fanfàrries serviran perquè les Colles que ja hagin ballat deixin àgilment la plaça lliure i les que ho hagin de fer es situïn en els números assignats també amb prestesa. 

l. Acabada la tercera tanda, i després de la fanfàrria corresponent, començaran les Sardanes amb el Públic (7 tirades), a les que dansaires, acompanyants i públic en general podran afegir-s’hi. Val la pena ajuntar dansaires uniformats amb el públic com a mostra d’obertura i acostament.

m. Els dansaires podran anar al vestidor o als autocars per canviar-se, una vegada acabades les Sardanes amb el Públic, moment en què es donaran per closos els Actes. Qui ho vulgui, al vestidor, que romandrà tancat fins haver dinat, hi podrà deixar el vestuari.

IV.- INSTRUCCIONS PER AL RESTAURANT

a. També us vàrem anunciar que, encara que al Restaurant hi ha un Self-service lliure, havíem obtingut un preu especial per qui es volgués quedar a dinar al Restaurant dels Apòstols. Serà un menú únic, diferent per a grans i menuts. Els preus són de 18€ per als adults i 11,50 € per als nens. De moment tenen previstes unes 500 persones.

b. Cal que feu la reserva en ferm entre els dies 15 i 20 de Maig com a màxim.

a. Enviant un e-mail a l’adreça avera@larsa-montserrat.com amb còpia a la Nuri Escudé (nuriescude@hotmail.com) dient que reserveu les places que siguin d’adults i de nens per al dia 1 de Juny al dinar de la UCS. Si ho voleu afegir, indiqueu que la pre-reserva va a nom de Nuri Escudé.

b. Sobretot Ingressant, abans d’aquestes dates màximes, l’import total al compte Banc de Sabadell 0081 5283 39 0001012009 i enviant una fotocòpia de l’ingrés a la central de reserves per Fax 938777724 
c. D’aquesta manera podrem dinar tots junts en una sala gran reservada per a nosaltres. Per entrar en aquesta sala i per un millor control, caldrà que els membres de cada Colla:

a. Entrin junts amb els acompanyants, 

b. Porti i exhibeixi una còpia de l’e-mail i el comprovant de l’ingrés del preu total.

Esperem poder-vos saludar a tots a Montserrat. en una jornada que esperem sigui inoblidable, com ho va ser la del 25è. Aniversari.

